Қорақалпоғистондаги ягона ҳайвонот боғи ёпилиб кетиш арафасида\n15:02 / 03.07.2021\nИжтимоий тармоқда Нукусдаги хусусий ҳайвонот боғида айиқ сувсиз қолдирилиб, таҳқирлангани акс этган видеолар тарқалди.\nKun.uz мухбири вазиятни ўрганиш учун Нукусдаги ҳайвонот боғига борди.\nБоғга карантин бошлангандан бери одам кирмай қўйган. Боғнинг чеккасидаги жойда айиқ сақланадиган қафас жойлашган экан. Биз ичкарига кириб, ҳолат аслида қандай бўлганлиги ҳақида ҳайвонот боғи эгаси Ислом Қурбониёзовдан сўрадик.\nУнинг айтишича, ҳайвонот боғи Ковид-19 пандемияси туфайли бир ярим йилдан бери ишламаяпти.\n«Айиқ ҳеч қачон сувсиз қолдирилмаган. Мунтазам қараб борамиз. Ҳар кунлик овқатлари бериб борилади. Видеоларда бу бошқачароқ кўринган. Иссиқда айиққа сув берсак шундай ташланади. У юнгли ҳайвон. Тушунинг, Нукусда ёз жуда иссиқ. Қишда эса изғирин», - дея вазиятни бизга тушунтирган бўлди ҳайвонот боғининг эгаси.\nҲайвонот боғи 2017 йилда очилган. Зоопарк хусусий бўлиб, кириш болалар учун 3 минг сўм. Катталар учун эса 5 минг сўм қилиб белгиланган.\nҲайвонот боғи карантин сабаб ёпилишидан олдин унда 50га яқин ҳайвон тури бор эди. Ҳозирга келиб 17 хил ҳайвон қолган.\n«Карантинда жуда қийналдик. Зотдор эчки, қуён ва шунга ўхшаш ҳайвонларни айиқ, шер ва бўриларга ем қилишга мажбур бўлдик. 150 бошга яқин зотдор эчкиларим бор эди. Ҳозир кўриб турганингиздек, 10 тача қолган. 100дан зиёд наслдор қуёнларим бор эди. Ҳозир эса 10 тачаям чиқмайди. Бир ярим йил ҳеч қандай киримсиз бу ҳайвонларни боқишнинг ўзи бўлмади. Ҳозир ҳам қийин.\nКеча Экоқўмдан ҳам келиб кетишди. Тўғри камчиликларимиз бор, тан оламан.\nКарантинда шу жонворларнинг овқати учун кўчага машинада чиқишим керак эди. Қорақалпоғистондаги ҳеч бир ташкилот битта стикер муаммосини ҳал қилиб бера олмади. Бормаган ташкилотим қолмади, ўшанда.\nКейин мажбур эчки, қуёнларни гўштхўрларга бердик. Улар тез кўпайиб ўрни тўлади, аммо айиқ ва шерларимни йўқотсам кейин топиш қийин. Аҳвол шундай қолаверса бутунлай ёпилиб кетишимиз ҳам мумкин», - деди Ислом Қурбониёзов.\nШу куни ҳайвонот боғида таъмирлаш ишлари бошланганига гувоҳ бўлдик. У ердаги жонворлар учун қўшимча алоҳида шароит қилинмоқда. Канализация тизими уланиб, ҳайвонлар ёзда салқинда, қишда иссиқ туриши учун жиҳозлар ўрнатилмоқда.\nБоғда бир неча қуш турлари, битта айиқ, 4 та шер, 2 та бўри, тулки, турли хил ўтхўр ва бошқа ҳайвонларни учратиш мумкин.\nУ Қорақалпоғистондаги ягона ҳайвонот боғи ҳисобланади.\nҚорақалпоғистон Экология қўмитаси айиқ видеосидан сўнг ҳолатни ўрганиб хулоса берди.\n«Қуш ва ҳайвонларнинг сақланиш шароитларида камчиликлар борлиги аниқланиб, ушбу камчиликларни зудлик билан бартараф этиш тўғрисида кўрсатмалар берилди. Ўрганиш давомида ҳайвонот боғи раҳбари\nмутахассислар томонидан кўрсатиб ўтилган камчиликларни белгиланган муддатда бартараф этиш бўйича огоҳлантирилди», дейилади хулосада.\nМаълум қилинишича, Қорақалпоғистон Экология қўмитаси томонидан ноқонуний равишда овланган ва ашёвий далил сифатида олинган ҳайвонлар ҳамда қушлар беғараз ёрдам сифатида Нукус шаҳридаги ҳайвонот боғига топширилмоқда.\n18:04 / 04.08.2021\nҚорақалпоғистонда станцияда турган вагон ёниб кетди\n07:55 / 02.08.2021\nДарахтларнинг ноқонуний кесилиши ҳолатлари қайси вилоятларда энг кўп кузатилгани айтилди\nЭҳтиёж ихтирога йўл очди: нукуслик йигит ўзи тебранадиган бешик ясади


Москвада пикет ўтказилади\n11 май 2021, Тошкент вақти: 09:07\nБугун Москвада инсон ҳуқуқлари ҳимоячилари пикет ўтказади.\nБундан кўзланган мақсад “Мемориал” ташкилоти раҳбари Олег Орловни қўллаб-қувватлашдан иборат.\nЧеченистон президенти Рамзан Қодировга туҳмат қилганлик айби билан Орловга нисбатан жиноий иш қўзғатилган.\nЧистопрудний хиёбонида ҳуқуқ ҳимоячилари ўтказадиган пикет “бирдамлик пикети” деб аталган. Бу тадбир Москва шаҳар ҳокимлиги билан келишилган ҳолда ўтказилмоқда.


БИЗ “МАДАНИЯТ” ДЕБ БИЛГАН НАРСАЛАР АЛЛАҚАЧОН КЎЛАНКАГА АЙЛАНИБ ҚОЛМАДИМИ?\n1946 йил адабиёт соҳасида халқаро Нобель мукофотига муносиб кўрилган немис адабиётининг йирик вакили Герман Гессе асарлари орасида "Чўл бўриси" романи алоҳида ўрин тутади. Ўтган аср 20-йиллари воқелиги эллик ёшлардаги Ҳарри Ҳаллер номидан ҳикоя қилинган психологик асарда ўз-ўзини таҳлил қилиш ва маънавий-руҳий зиддиятларни енгиш йўлидаги хатти-ҳаракатларни кўрамиз.\nХўш, Чўл бўриси ким ўзи? У "Ҳаёт харобаларида дудмал маъно излаган, бир қарашда бемаъни, тутуруқсиз, телбаларча ҳаёт кечирган, сўнгги хато ва чалкашлик, алғов-далғовлар ичра ҳам яна яширинча худодан ваҳий кутган, унинг яқинлигига умид боғлаган" кишидир.\n"Бу дунёнинг мурод-мақсадига тушунолмасам, қувончларига шерик бўлолмасам, мен Чўл бўриси бўлмай, мен ночор зоҳид бўлмай, яна ким бўлсин ахир?!" дейди қаҳрамон.\nЯна унинг "Агар ҳақиқатан ҳам бу дунё ҳақ бўлса, қаҳвахоналардаги бу мусиқа, бу оммавий кайф-сафолар, бу амриқоликлар, озгина нарсага қаноатланадиган мамнун одамлар ҳақ бўлса, унда мен ноҳақ эканман, унда мен жинни эканман, унда мен ўзимни ўзим атагандек ҳақиқатан ҳам Чўл бўриси - ўзи учун ёт, бегона ва тушунарсиз оламга кириб қолган, адашган, ўзининг ватанини, муҳитини ва емишини топа олмаётган йиртқич эканман", деган фикрлари эътиборга молик.\nЎйлаймизки, асар мутолааси сизни жаҳон адабиётининг ҳақиқий дурдонаси билан ошно этади.\n...унда чин маънавиятли инсонлардагина учрайдиган кенг фикрлилик, билим, мақсадга мувофиқлик сингари фазилатлар бошқаларга қараганда кўпроқ мужассам эди. Бундай тоифадаги кишиларга шуҳратпарастлик бегона, улар кўзга ташланиш, ўзларини бозорга солишу, бировга гапини маъқуллатиш фикридан йироқ юришади.\nМен, Ҳаллер, Ницшенинг айрим фикрлари билан айтганда, ўзида ҳадсиз-ҳудудсиз, даҳшатли азоб-уқубатга қодирликни шакллантирган чинакам изтироб даҳоси эканлигини англаб етдим. Айни пайтда ундаги умидсизликнинг асоси, негизи дунёдан нафратланиш эмас, балки ўз-ўзидан нафратланиш эканлигини ҳам англадимки, алалхусус, у муассасалар ва шахслар ҳақида аямасдан, очиқ-ойдин, ҳаттоки уларнинг гўрига ғишт қалаб гапирган пайтида ҳам зинҳор-базинҳор ўзини истисно қилмас, биринчи ўқларни у доимо ўзига қаратар, энг аввало, ўзини ўзи нафратлар ва инкор этарди.\n...унинг бутун ҳаёти, ўз-ўзингни севмай туриб, яқин кишингни ҳам сева олмаслигингга далил, қолаверса, ўз-ўзига нафрат ҳам пировард натижада худди ўтакетган худбинлик янглиғ даҳшатли якка-ёлғизлик ва тушкунлик-умидсизликни келтириб чиқаришига яққол мисол бўлиб хизмат қилади.\n"Азобланишдан фахрланиш лозим - ҳар бир азоб-уқубат бизга унвонимиз юксаклигини эслатади". Ажойиб! Ницшедан саксон йил олдин айтилган!\n"Кўпчилик инсонлар ўргангунларига қадар ҳам тезроқ суза қолишни истамайдилар". Кулгили-а? Албатта, сузишни хоҳлашмайди-да! Улар ахир сувда эмас, ерда яшаш учун туғилган-ку. Ва албатта ўйлашни ҳам исташмайди; улар яшаш учун яратилган, ўйлаш учун эмас! Ҳа, агар кимки нуқул ўйлайверса, тафаккурни моҳият деб билса, у албатта кўп нарсага эриша олади, бироқ шу билан бирга, ер билан сувни алиштириб юбориб, чўкиб кетиши ҳам ҳеч гапмас.\nҲаллернинг руҳий хасталиги - буни мен бугун аниқ биламан - танҳо бир шахсгагина хос бўлган эмас, балки муайян бир даврнинг, замоннинг дардидир. У ўша, Ҳаллер мансуб бўлган авлоднинг асаб хасталигидирким, унга ҳеч қачон нимжон, кучсиз ва норасо шахслар эмас, балки кучлилар, энг ақлли, қобилиятлиларгина чалинган кўринади.\nОдамзоднинг ҳаёти икки замон, икки давр, икки маданият ва динлар бир-бири билан тўғри келиб қолгандагина ҳақиқий азобга, дўзахга айланади. Антик давр одами, агар ўрта асрда яшашига тўғри келганда борми, бизнинг тамаддунимизга тушиб қолган ёввойи қандай бўғилса, у ҳам шундай аянчли тарзда бўғилган бўларди. Шундай замонлар бўладики, бутун бир авлод икки давр, икки ҳаёт услуби орасига тушиб қолади, натижада унинг ҳар қандай табиийлиги, ҳар бир урф-одати, хотиржамлиги ва бегуноҳлиги изсиз йўқолади.\nЁлғизлик - мустақилликдир, буни мен узоқ йиллар истаган ва ниҳоят унга эришган эдим. У совуқ эди, ҳа, шу билан бирга лекин сокин ҳам эди, ажойиб даражада сокин ва юлдузлар айланадиган совуқ жимжит коинот сингари улкан, бепоён эди.\nБиз, қадимги Европанинг, ҳақиқий кўҳна мусиқанинг, ҳақиқий азалги шеъриятнинг билимдон заршунос ва мухлислари, эртага унутилиб кетадиган ва кулги бўладиган, тушуниб бўлмайдиган бир ҳовучгина аҳмоқ ва асабий одамлар бўлиб келмадикми? Биз "маданият" деб, биз руҳ деб, биз қалб, кўнгил деб, биз гўзал деб, биз муқаддас деб атаган нарсалар аслида аллақачон ўлган ва биз, бир ҳовучгина аҳмоқлар ҳали ҳам ҳақиқий ва барҳаёт санаб юрган шарпа, кўланкагина эмасмиди? Балки у нарсалар умуман, ҳеч қачон ҳақиқий ва жонли бўлмагандир? Биз эришиш учун астойдил тиришиб ҳаракат қилган нарса балки ҳамиша кўланка, қуруқ хаёлотгина бўлиб келгандир?..\nНе-не замонлардан буён қанчадан-қанча одамлар ўтган, баъзи бирлари кўпроқ итга ё тулкига, балиққа ёки илонга ўхшаш бўлишган. Бу хусусиятлар уларнинг ўзларига заррача қийинчилик туғдирмаган. Бундай одамлар вужудида бир пайтнинг ўзида ҳам инсон, ҳам тулки, инсон ва балиқ ёнма-ён яшаган, ва улар бир-бирларига озор етказишмаган, аксинча, ҳаттоки, бир-бирларига ёрдам қўлини чўзишган. Иши юришган, муваффақият қозонган, кўпчилик ҳавас қиладиган баъзи бир одамда, буни қарангки, ўша бахт-саодатга эришган инсоннинг ўзига қараганда тулки ёки маймун кўпроқ бўлар экан.\nКимдаки яшаш жўшқинлиги аввал бошданоқ заиф, кучсиз бўлса, унинг ҳаётини дунёдаги ҳеч қандай тиббиёт ҳам сақлаб қололмайди.\nДунёда гўё у дунё эмасдек яшаш, қонун билан ҳисоблашган ҳолда ундан юқори туриш, эгалик қилмаётгандек тасарруф этиш, гўё инкор қилмагандек воз кечиш - юксак ҳаёт донишмандлигининг мана шу барчага севимли бўлиб қолган ва кўпинча аниқ ифода этилган талабларини амалга оширишга ёлғиз Юморгина қодирдир.\nҲаёт ҳақида сенинг ўз тасаввуринг, эътиқодинг, талабинг бор эди, сен улуғ ишлар, изтироблар ва ҳатто қурбонлар беришга тайёр эдинг - сўнг эса аста-секин дунё сендан ҳеч қандай улуғ ишлар, қурбонлар ва шунга ўхшаш нарсалар талаб қилмаётганини, ҳаёт қаҳрамонлар ва шу кабилар мадҳ этилган шеърият эмаслигини, балки ейиш-ичиш, қаҳва ва пайпоқ, қарта ўйини ҳамда радиомусиқа билан бутунлай мамнун бўлиб яшаса бўладиган мешчанлар меҳмонхонаси эканлигини сезиб қолдинг.\nКимки динғир-динғир ўрнига асл мусиқани, кайф-сафо ўрнига қувончни, пул ўрнига қалб-кўнгилни, шовқин-сурон ўрнига ҳақиқий меҳнатни, юзаки ҳавас, эрмак ўрнига чин иштиёқни талаб қиладиган бўлса, унинг учун бу дилбар дунё ватан бўлолмайди.\n...бизга ўхшаган одамлар, ўлчами тўғри келмайдиган инсонлар, наҳотки энди бу заминда яшай олмасак? Нима учун шундай? Сабаби нимада? Бу бизнинг замонамизга келиб шундай бўлиб қолдими? Ёки ҳамиша шундай бўлиб келганми?\n- Билмадим. Бизнинг замонамизда шундай бўлган бўлса керак, бу бир хасталик, ҳозирги куннинг бахтсизлиги бўлса керак. Фюрерлар зўр бериб урушга тайёрланишмоқда, биз бўлсак, фокстротга тушиб, пул топиб, шоколад еб юрибмиз. Бошқа замонлар бундан кўра яхшироқ бўлган, ва янада яхшироқ, бойроқ, теранроқ бўлади, деб умид қиламиз.\nМенимча, ҳаёт, эҳтимол ҳамиша шундай бўлиб келган, улар "жаҳон тарихи" деб атайдиган, мактабларда ўқитиладиган фан ҳам турли-туман қаҳрамонлар, даҳолар, улуғ ишлар ва ҳис-туйғулар билан тўлиб-тошган - қуруқ ёдлашдан иборат бўлган, болаларни йиллар давомида андармон ва банд қилиб туриш учун мактаб муаллимлари томонидан ўйлаб топилган бу дарслар ҳам аслида фирибгарликдан бошқа нарса эмас. Доим шундай бўлиб келган ва доимо шундай бўлиб қолади, яъни замон ва дунё, пул ва ҳокимият майда ҳамда саёз одамларникидир, бошқаларга - ҳақиқий инсонларга эса, ўлимдан бошқа ҳеч нарса йўқ.\n...биз, талабчан, ўткир дидли, қайғу-ҳасрат, изтироб чекадиган, кенг кўламли инсонлар, агар бу дунёнинг ҳавосидан ташқари яна бир бошқа ҳаво бўлмаганида, агар Вақтдан ташқари яна Абадият, яъни Чин Дунё бўлмаганида, умуман яшай олмас эдик.\n- Менга бир нарса ҳамиша тушунарсиз бўлиб келган, ҳануз ақлим етмайди, одам қандай қилиб прокурор бўлади? Сиз бошқаларни, кўпинча бечора одамларни айблаб, уларни жазога маҳкум этиб, шунинг орқасидан яшаб, тирикчилик қилиб келасиз. Шундай эмасми?\n- Шундай. Мен бурчимни бажарганман. Бу менинг вазифам эди. Мен маҳкум этган одамларни қатл қиладиган жаллоднинг вазифаси қандай бўлса, худди шундай.\nАгар инсоният ақл-идрок билан битмайдиган ишларга ортиқча бош қотираверса, бу яхши бўлмайди. У ҳолда америкаликлар ёки большевикларникига ўхшаган омоллар юзага кела бошлайди, уларнинг иккалови ҳам фавқулодда фаросатли бўлишларига қарамасдан ҳаётни шу қадар жўн соддалаштириб юборишадики, оқибатда уни даҳшатли тарзда бузиб кўрсатадилар ва ундан маҳрум қиладилар. Бир замонлар юксак идеал бўлган инсон сурати энди сийқаси чиққан бир қолипга айланиб бормоқда. Биз, жиннилар бўлсак, унга ҳануз топиниб, ҳайбаракалла қилиб ётибмиз.


2. «Андижон» ФКнинг дастлабки йиғини якунига етди\n3. Истанбул теракти: қозоқ шиппакчи, қирғиз бозорчи, навбатдаги гумондор тожик ошпазми?\n4. ТЕРРОРИЗМГА ҚАРШИ "КУРАШ"ДА ЯНГИ БРЕНД: ҲАМЗА БИН ЛАДЕН!\n5. "ЮРАГИМНИНГ АРДОҒИСАН, ЖОН АНДИЖОНИМ..."\n6. Менинг ўғлим – Ватан ҳимоячиси!\n8. Ўзбекистонда ҳарбий саноат мажмуасини барпо этиш вақти келди!\n9. Ватан ҳимоячилари кунига: Эҳтиёт қилайлик остонамизни!\n10. ҒАЙРИОДДИЙ СМС ЁҲУД ЎЗИНГИЗНИ ТАНИЙСИЗМИ?\n11. ФАСОҲАТ, БАЛОҒАТДА, ЛАТОФАТДА ТЕНГИ ЙЎҚ\n12. Шеърларда Наманган мадҳи!\n13. Куёвини ўзига бош маслаҳатчи қилган Трапм қизига ҳам Оқ уйдан иш бермоқчи\nҚизим жуда қобилиятли инсон, киши ўзида мужассам қилиши мумкин бўлган барча ижобий хислатларга эга.\n14. «Love Story»нинг аянчли оқибати ёҳуд бир хил либосли «КЕЛИННАВКАР»лар\n15. Амир Темур эканлигимдан фахрланаман!


Қозоғистонда нималар бўлаяпти? - BBC News O'zbek\nImage caption Президент Назарбоев ҳозирга қадар Оқтўбедаги воқеаларни шарҳламаган\nҚозоғистон Ички ишлар вазирлиги Оқтўбеда 19 кишининг ўлимига сабаб бўлган ҳодисаларда "диний радикаллар"ни айблаган, аммо расмийлар бирон бир гуруҳнинг номини аташмаган.\nВазирлик воқеаларни "террорчилик амали" деб тасвирлаган.\nДушанба куни қозоғистонлик мобил телефон фойдаланувчилари мамлакатда 40 кунлик террордан огоҳлик эълон қилингани ҳақидаги билдириш матнларини олишган.\nПрезидент Нурсултон Назарбоев ҳозирга қадар Оқтўбедаги воқеаларни шарҳламаган, аммо Бош вазир Карим Масимов Президент вазиятни "шахсан назорат қилаётгани"ни айтган.\nХўш, Марказий Осиёнинг энг барқарор ва фаровон давлати бўлган Қозоғистонда нималар бўлаяпти ўзи?\nБи-би-си Қозоғистон Стратегик тадқиқотлар институти директори Ерлан Карин ва журналист Сергей Дувановлар билан суҳбатлашган.\nЁшларнинг радикаллашувига сабаб нима?\nБи-би-си: Оқтўбеда бунга ўхшаш воқеалар илк бор юз бераётгани йўқ, тўғрими?\nЕрлан Карин: Ҳа, ҳақсиз. 2011 йилнинг май ойида Қозоғистон Миллий Хавфсизлик қўмитаси бўлими қаршисида портлаш амалга оширилган. Натижада бир киши қурбон бўлиб, икки нафари тан жароҳати олишганди. Масъуллар ўшанда бунинг худкушлик амали бўлганини айтишганди. Аммо кўлами ва берилган қурбонларнинг миқёси бўйича Оқтўбедаги сўнгги ҳужумлар кўпроқ Тараздагисига ўхшаб кетади. Тараздаги теракт худди ўша йилнинг 11 нобяр куни амалга оширилган ва етти кишининг умрига зомин бўлганди. Қурбонлардан беш нафари полиция ходимлари, қолганлари эса тинч фуқаролар бўлишганди. Лекин, тан олиш керак, бу гал Оқтўбеда куч тизимлари яхши ишлашди. Катта сонда қурбонлар берилишининг олдини олишди.\nБи-би-си: 5 июндаги ҳужумчиларни сиз кимга нисбат берган бўлардингиз?\nЕрлан Карин: Менимча, бу - радикал ячейкаларнинг иши. Чунки бизда аъзолари турли радикал ғоялар тарафдорлари бўлган бу каби гуруҳларнинг фаолият юритиши ҳеч кимга сир эмас. Радикаллашув сабаблари эса, бир талай. Аммо уларнинг ўзаги муайян аҳоли қатламидаги жамиятдан бегоналашув туйғуси ва уларнинг жиноийлашувига бориб тақалади. Мамлакат ичкарисида кечаётган жараёнлардан узиб қолган бир сиқим ёшлар турли ғоялар таъсирига берилишади. Ўз бошларича қандайдир саволларга жавоб топмоқчи бўлишади, турли хом назариялар билан ўз ақлларини бойитмоқчи бўлишади ва қарабсизки, радикал ғоялар оқимига тушиб қолишади.\nImage caption Аксилтеррор амалиётларида 19 киши ҳалок бўлган\nЖиноийлашиш ҳолатига эса, 2011-2013 йиллар оралиғида олиб борган тақдқиқотларимиз ва Сурияга йўл солаётган одамлар далолат қилади. Бунда ижтимоий онгнинг бузилиши, турли меъёр, ғоя ва қадриятларга путур етишининг ҳам таъсири бор. Бунга ўхшаш кўпчилик радикал гуруҳлар экстремист бўлиб экстремист эмас, жиноятчи бўлиб жиноятчи. Яъни, ҳар иккаласининг қоришиғи тарзда фаолият олиб боришади.\nБиз ўзимиз ҳам 17 та турли гуруҳнинг фаолиятини таҳлил қилиб чиқдик. Бу гуруҳлар Қозоғистонда 2003-2011 йиллар оралиғида фаолият олиб боришган. Биз уларни уч гуруҳга бўлдик: Биринчиси - жиноий гуруҳлар. Иккинчиси - жамоатчилар ва учинчиси - таъбир жоиз, қўпорувчилар.\nБу гуруҳларнинг дастлабкиларига 2003 йилда, Афғонистондан келган собиқ жангарилар томонидан асос солинган. Кейинчалик бу гуруҳлар йўқ этилган. Аммо таг-туги билан эмас. Яъни, уларнинг иккинчи ва учинчи даражали аъзолари вақт ўтиб, Оқтўбе, Чимкент ва Атирау...каби ўзлари яшаб турган минтақаларда худди шунга ўхшаш гуруҳларни ташкил қилишган. Ҳозир эса, менимча, биз 2011-2013 йилларда мавҳ этилган гуруҳларнинг қолган-қутган аъзолари билан тўқнаш келиб турибмиз.\nБи-би-си: Якшанба кунги отишмаларнинг "Ер тўғрисидаги" қонунни ислоҳ этилиши юзасидан Қозоғистоннинг турли минтақаларида келиб чиққан оммавий намойишларга бирор бир маънода алоқаси бўлиши мумкинми?\nМенимча, бу - радикал ячейкаларнинг иши\nЕрлан Карин: Менимча йўқ. Яъни, бу икки ҳодисанинг бир-бирига тўғридан-тўғри алоқаси йўқ. Аммо жамиятдан бегоналашув ва турли ижтимоий муаммолар каби бир хил таъсир кучига эга муайян факторларнинг мавжудлиги аниқ. Аммо яқинда кузатилган норозилик намойишлари ва Оқтўбедаги отишмалар орасида бевосита боғлиқлик йўқ, деган бўлардим.\nБи-би-си: Умуман олганда, Оқтўбедаги сўнгги вазият ҳақида нима деган бўлардингиз? Оқтўбе Қозоғистоннинг бошқа шаҳар ва вилоятларидан нимаси билан фарқ қилади?\nЕрлан Карин: Оқтўбе - саноат шаҳри. Бу ерда азал-азалдан йирик корхоналар фаолият юритиб келган. Яъни, кўплаб ишчиларни етиштириб берган. Жанубий Қозоғистон, маданий жиҳатдан олибқараганда, анчайин анъанадор, қозоқзабон. Аммо Оқтўбе анчайин русийзабон. Айниқса, 20 йилча олдин бу каби ҳолат яққол кўзга ташланарди. Шахсан мен ўзим ҳам аралаш тилли мактабни тугатганман. Шаҳардаги 20 та мактабдан бор-йўғи 2 таси қозоқ тилли эди. Қолган барча мактабларда таълим-тарбия рус тилида берилган.\nБи-би-си: Бу каби вазиятнинг вужудга келишида Оқтўбенинг Россия билан чегарага яқин жойлашувининг бирор-бир таъсири бўлиши мумкинми?\nЕрлан Карин: Албатта, мавжуд фактор ҳам бу масалада ўз сўзини айтмай қолмаган. Жумладан, 2011-2012 йиллар оралиғидаги гуруҳлар Шимолий Қофқоздаги радикал тизимлар таъсири остида бўй кўрсатишган. Радикал йўлга кирган ёшларнинг онглари эса, Шимолий Қофқоздаги яширин таълимотчиларнинг ғоялари билан суғорилган. Бунга Саид Бурятский мисол. Айрим маълумотларга кўра, бу шахс, ҳатто, минтақага келиб, ўз тарафдорлари билан учрашиб турган.\nҲодиса ҳақида икки хил фараз\nБи-би-си: Ҳукумат террорчилик амали ҳақида гапираяпти. Сизнингча , Оқтўбеда нима содир бўлди?\nСергей Дуванов: Бу ерда икки хил "ишчи" фараз мавжуд. Биринчиси - ҳукуматдагилардан кимдир Оқўрдага ўз кучини кўрсатиб қўйиш ва шу тариқа вазиятга таъсир кўрсатишга уринмоқда. Бу ҳақда биз фақат тахмин қилишимиз мумкин.\nИккинчи фараз - жамиятда етилиб келаётган экстремистик ва радикал кайфиятлар ниҳоят, бўй кўрсата бошлади. Қозоғистонда Ислом динига амал қиладиганлар сони тобора кўпайиб бормоқда ва улар орасида радикал кайфиятдагилари ҳам оз эмас. Ҳозирча қуролсиз. Аммо эндиликда уларнинг қўлларида қурол ҳам пайдо бўлиб, уни ишга солганликлари ушбу радикализмнинг ташқарига чиқа бошлаганини кўрсатади. Ўйлашимча, ҳукуматга бу фараз маъқул эмас, чунки бу ҳолатда мамлакатга сармоялар келиши тўхтаб қолади. Бу беқарорлик кўрсаткичидир. Фикримча, ҳукумат сиёсий ўйинлар ҳақидаги фаразни биринчи ўринга олиб чиқади ва бунинг учун жавобгар одамни тайинлайди.\nБи-би-си: Оқтўбедаги воқеаларнинг Ер Кодексига ўзгартишлар боис яқинда юз берган ижтимоий норозиликларга алоқаси борми?\nСергей Дуванов.: Йўқ, менимча бу иккита параллел тенденциялар. Бир томондан, бу фуқароларнинг фаоллиги, ижтимоий фаоллик, иккинчи томондан эса, бу радикал исломчиликнинг кўриниши. Улар менинг назаримда, ҳеч қачон кесишмайди ва кесишмаслиги ҳам керак. Бундан ташқари, улар мақсад ва йўналиши бўйича бир-бирига қарши. Биринчи кўриниш-анчайин демократик, тинч, тараққиётга, нормал демократик муносабатлар, ҳокимият билан мулоқотга йўналган. Иккинчиси эса, ўзингиз биласиз, террорчиликнинг тинч кўриниши бўлмайди.\nҲукумат сиёсий ўйинлар ҳақидаги фаразни биринчи ўринга олиб чиқади\nБи-би-си: Душанба куни Қозоғистон махсус хизматлари матбуот брифинги ўтказиб, таниқли қозоқ ишбилармони Тўхтар Тўлешов давлат тўнтариши ҳозирлаганини айтишди. Қозоғистон КНБ си вакили унинг шериклари деб гумон қилинганлар қўлга олинганини маълум қилди. Улар орасида юқори мартабали мулозимлар, ҳуқуқ-тартибот ва куч тизимлари вакиллари ҳам бор. Буларнинг ҳаммаси Оқтўбедаги отишмалар билан бир вақтда янгради. Сизнингча бу тасодифми?\nСергей Дуванов.: Бу икки воқеани бир-бирига боғлаш қийин. Нима учун бирини иккинчисига тақашаётгани мен учун тушунарсиз. Жаноб Тулешов анча россияпараст одам, кўпгина россия ватанпарварлик ташкилотларининг аъзоси. Уни Россияда жуда ҳурмат қилишади, исломий кайфиятлар унга бегона. Менимча, уни бу фожиага боғлашолмайди. Унинг шериклари деб гумон қилинган одамларнинг ҳибсга олинишига келсак, улар Тулешовни, бизда айтиладигандек, "крышевать" қилган шахслар бўлиши мумкин. Яъни унинг фаолиятидан хабардор бўлганлар. Аммо ҳозир Тулешовнинг нима билан машғул бўлгани ҳақида гапириш жуда қийин. Ўйлайманки, бу одам қандайдир сиёсий ўйинларга қўшилган бўлиши эҳтимоли кам. У бутунлай бошқа тоифадан. Сиёсат билан шуғулланмаган, биронта ҳам партияга аъзо бўлмаган. Сиёсий доираларда унинг танишлари йўқ эди. Билишимча, молиявий корчалонлар билан ҳам олди-бердиси бўлмаган. Ҳар ҳолда, у эгалик қилган пиво заводи билан давлатни тўнтариш имконсиз.\nБи-би-си: Хабар қилинишича, Тулешов январ охирида бутунлай бошқа айблов-гиёҳванд моддалар сақлаш ва жиноий гуруҳни молиялаш айблари билан ҳибсга олинган. Бир неча ой ўтиб, айбловлар тубдан ўзгарди. Сизнингча, бу нима билан боғлиқ?\nСергей Дуванов: Бу саволга мен жавоб беролмайман. Ўйлашимча, нима учун бундай қилинганини биз кейинроқ тушуниб етамиз. Ҳозир уни 21 май воқеалари, яъни Ер Кодексига қарши норозиликларга боғлашаяпти. Гўёки у норозиликларни олдиндан молиялаган. Лекин уни йил бошида ҳибсга олишди-ку, намойишлар эса кейинроқ, май ойига келиб содир бўлди. Бу ерда бошқа бир мантиқий занжир ҳосил бўлаяпти. Норозилик намойишларига тайёргарликлар ва намойишлар чоғида ҳибсга олинганларнинг ҳаммасини ҳукм қилиш учун уларга буюртмачи керак. Шунда ҳаммаси бир-бирига мос келади. Бунгача "американики" деб айтилган пуллар энди "тулешовники" бўлади. Аммо бу ҳибсга олинганларнинг аҳволини енгиллаштирмайди. Қайтага, энди улар Тулешовнинг шериклари сифатида маҳкум этиладилар.


Ўзбек-Қирғиз расмийлари Сўх атрофидаги муаммоларни ҳал этиш чораларини келишганлар - BBC News O'zbek\nЎзбек-Қирғиз расмийлари Сўх атрофидаги муаммоларни ҳал этиш чораларини келишганлар\nВодил қишлоғида учрашган Ўзбекистон ва Қирғизистон расмийлари Сўх анклавида юзага келган можарони бартараф этиш чоралари бўйича келишиб олганлар.\nРасмий мулозимлар учрашувида етти банддан иборат қарор қабул қилинган.\nЎзаро келишувга кўра, Қирғизистон ва Ўзбекистон ўртасидаги давлат чегараларини хатлаш жараёни имкон қадар тезлаштирилади.\nУчинчи томонларнинг, жумладан, маҳаллий бошқарув тизимлари ва ҳуқуқ-тартибот органларининг ҳарбийлар ҳамда чегара хавфсизлиги масалаларига нисбатан иғвогорона ҳаракатларига йўл қўймаслик чоралари кўрилади.\nТомонларнинг чегарани қўриқлаш хизматлари икки ой мобайнида чегаранинг айрим участкаларида муваққат тўсиқ иншоотларини барпо этиш масалаларини кўриб чиқадилар.\nҚарийб йигирмата жойдаги вақтинчалик назорат постлари олиб ташланади.\nСув заҳиралари ва яйловлардан фойдаланишда зиддиятли вазиятлар юзага келишига йўл қўймаслик чоралари кўрилиши лозимлиги урғуланган.\nЎзбекистон томони Сўх анклавидан оғир бронетехникани олиб чиқишини билдирган.\nОғир бронетехника Ўзбекистон анклавига 1999-2000 йиллардаги Боткен воқеалари пайтида киритилган эди.\nСўхда қирқдан зиёд оғир техника мавжудлиги хабар қилинган, маҳаллий аҳоли Ўзбекистон ва Қирғизистон расмийларининг учрашувидан кейин оғир зирҳли техника воситаларининг ҳаракатланаётганини кўришганини айтишган.\nҚирғиз расмийлари Водилдаги учрашувни ўзлари учун "натижали бўлди", дея таърифлаганлар.\nЎзбекистоннинг Сўх анклави атрофида можаро 26 май куни Сўхнинг Ҳушёр қишлоғи ҳамда Қирғизистоннинг Боткент вилояти тасарруфидаги Сўғмент қишлоғи аҳли ўртасида тўқнашувлар юзага келиши ортидан бошланган эди.\nҚирғиз расмийларининг айтишларича, сўнгги беш кун мобайнида Ўзбекистоннинг Сўх анклавидан ўтаётган қирғизистонликларнинг 10 та хусусий улови шикастланган.\nҚирғизистон телевидениесининг Боткен маъмурияти мулозимидан иқтибос келтиришча, охирги 3-4 кун ичида Боткен расмийлари ва маҳаллий аҳоли етакчилари Ўзбекистон қишлоғи аҳли билан музокаралар олиб борган, аммо музокаралар натижа бермаган.\nҲушёрликларнинг боткенликларнинг қўшни мамлакат фуқароларига Қирғизистон ўтлоқларидан фойдаланишни ман этишидан ғазабга келгани айтилади.\nҚирғиз томони ушбу қарор расмий Тошкент Бишкек билан яйловларни ижарага олиш борасида тегишли битим имзоламагани боис қабул қилинганини айтган.\nБоткен ва Сўх чегарасида юз берган тартибсизликлар ортидан Ўзбекистон Сўх анклавига десант кучларини киритганлиги хабар қилинган.\nБоткен вилоят маъмурияти эса Ўзбекистоннинг Сўх анклавида милициянинг кучайтирилган тартибга ўтказилганини маълум қилган.\nВодил қишлоғидаги учрашувда Қирғизистон ва Ўзбекистон чегара хизматлари раҳбарлари, Боткен ва Фарғона вилояти губернатори ва ҳокими, ушбу вилоятлар Ички ишлар бошқармалари бошлиқлари қатнашганлар.


Архивы САМАРҚАНД - tafsilar.info\nСамарқанд: ўқитувчи бир ёшли болани урди\n09 Avgust 17:35 by Редакция\nСамарқанд шаҳридаги «Орзу» хусусий болалар боғчасида ўқитувчи боланинг юзига урди. Самарқанд вилояти ИИБ матбуот хизмати хабар беришича, 5 август куни фуқаро Ш.Н. болалар боғчаси тарбиячиси бир ёшли боласининг юзига урганини кўрсатган баёнот билан. Маълум қилинишича, воқеа Самарқандда жойлашган «Орзу» хусусий болалар боғчасида содир бўлган. Мазкур ҳолат юзасидан ҳозирда терговга қадар текширув ўтказилмоқда.\nБОЛАСАМАРҚАНДтарбиячихусусий болалар боғчаси\nСамарқанд: бешта турар жой биноси ёниб кетди\n27 Iyul 11:20 by Редакция\nСамарқандда катта ёнғин оқибатида бешта турар-жой биноси вайрон бўлди. Бу ҳақда Фавқулодда вазиятлар вазирлиги матбуот марказида хабар берилди. Маълумотларга кўра, ҳодиса натижасида ҳеч ким жабрланмаган. Тафсилотлар. Самарқанд шаҳрида Шоҳизинда кўчасида бир неча соатлик фарқ билан бешта уй ёниб кетди, деб хабар беради маҳаллий STV телеканали вилоят фавқулодда вазиятлар бошқармасига таяниб. «Бешта ёнғиннинг ҳаммаси 26 июл


Ўқувчиларга нисбатан куч қўллаганликда гумонланиб қўлга олинган Самарқанддаги 64-ихтисослашган мактаб-интернатининг собиқ директорига нисбатан қамоқ тарзидаги эҳтиёт чораси қўлланди.\nGazeta.uz нашрининг Олий суд матбуот хизматига таяниб ёзишича, собиқ раҳбар Шуҳрат Садиновни қамоқда сақлаш ҳақида Самарқанд шаҳар Жиноят ишлари суди 26 июль куни қарор чиқарган.\nСамарқанддаги махсус мактабда вояга етмаган болалар "муттасил равишда дўппослаш ёки бошқача ҳаракатлар билан қийнаш" ҳоллари рўй бергани ҳақида 24 июль куни Бош прокуратура расмий сайтида маълум қилинган эди.\nУндан аввал эса бу мактаб тарбияланувчиларидан бирининг онаси Муҳаббат Мирзаева “Газета.uz ” нашрига махсус мактаб раҳбарияти тизимли равишда болаларни калтаклаб, уларга жисмоний ва руҳий босим ўтказгани, дарс ва машғулотларни ўтказмасдан, уларни оғир жисмоний меҳнатга жалб қилиб келгани, ёмон овқатлантиргани ва тез-тез оч қолдирганини маълум қилган.\nШундан сўнг Бош прокуратура ва Халқ таълими вазирлиги ихтисослашган мактабдаги вазиятни ўрганишга киришди.\nТекшрув жараёнида мактаб директори ва айрим мураббийлар ўқувчиларга раҳмсиз муомалада бўлиб, муттасил равишда уриб, қийнаб, уларга турли даражадаги тан жароҳатлари етказгани аниқланди.\n“Ушбу ҳолат юзасидан 23 июлда Самарқанд шаҳар прокурори томонидан 64-сонли мактаб-интернати директори Ш. Садинов ва бошқаларга нисбатан Жиноят кодексининг 110-моддаси 2-қисми «а» банди (вояга етмаганларга нисбатан муттасил равишда дўппослаш ёки бошқача ҳаракатлар билан қийнаш), 206-моддаси 1-қисми (Ҳокимият ёки мансаб ваколати доирасидан четга чиқиш) билан жиноят иши қўзғатилиб, тергов ҳаракатлари олиб борилмоқда”, дейилди расмий хабарда.\nСамарқанд шаҳар прокуратураси собиқ директорни эҳтиёт чораси сифатида қамоқда сақлаш ҳақида сўров киритгач, Жиноят ишлар суди бу сўровни қондирди.\nGazeta.uz нашрининг ёзишича, 27 июль куни 64-сонли махсус мактабга Самарқанд вилояти ҳокими вазифаси бажараётган Эркинжон Турдимов бориб, аҳволни кўздан кечирган ва маъмуриятига бундай ҳолатларнинг олдини олиш бўйича чора-тадбирларни қўллашга кўрсатма берган.\nШу йилнинг май ойида Тошкент вилояти Оққўрғон туманидаги 78-сонли ихтисослаштирилган мактаб-интернат тарбияланувчилари тажовуз қурбони бўлгани, 16 ёшга етмаган тарбияланувчилар ғайриижтимоий хатти-ҳаракатларга жалб этилгани аниқланган эди.\nАпрель ойида эса Фарғона вилояти Марғилон шаҳридаги 1-меҳрибонлик уйи масъуллари томонидан норасида тарбияланувчиларга жинсий ва жисмоний зўравонлик қилингани, хайрия пуллари ўзлаштирилгани юзасидан суд жараёни давом этаётгани хабар қилинган эди.


Самарқандда йўловчи автобуси ағдарилиши оқибатида 23 киши жабрланди\nСамарқандда йўловчи автобуси ағдарилиши оқибатида 23...\n16.05.2019 23:15 0 2590\nБугун, 16 май куни соат 8:30да Самарқанд шаҳрида 404-йўналишда қатновчи йўловчи автобуси ва «Спарк» тўқнашиб кетган. Бу ҳақда «STV» хабар бермоқда.\nСамарқанд вилоят ИИБ ЙҲХБ матбуот хизматининг маълум қилишича, йўл транспорт ҳодисасига «Спарк» автомобили ҳайдовчиси Д.Холбековнинг қоида бузган ҳолда қарама-қарши йўлдан ҳаракатланиши сабаб бўлган.\nТўқнашув оқибатида автобус ағдарилиб кетган. Ҳар иккала ҳайдовчи турли даражадаги тан жароҳатлари билан Самарқанд тез тиббий ёрдам филиалига олиб борилган.\nХабар қилинишича, ЙТҲ оқибатида жами 23 киши тез тиббий ёрдам филиалига келтирилган. Уларнинг олти нафари ҳамон травматология, нейрохирургия ва болалар хирургияси бўлимларида қолмоқда. Қолган жабрланувчиларга биринчи тиббий ёрдамдан сўнг уйларига рухсат берилган.\nСамарқанд автобус ЙТҲ\nҲодиса 22/08, 21:30\nҚорақалпоғистондаги аянчли автоҳалокатда 2 аёл қурбон бўлди\nҲуқуқ 22/08, 13:56\nҲуқуқ 22/08, 11:33\n«Қизболага пичоқ тираганлар...» ИИВ Самарқандда содир бўлган ҳодисани ўрганди\nСенат янги қонунни маъқуллади


Ўзбекистонлик теннисчи Денис Истомин коронавирусга чалинганини рад этди - UzNews.uz\nУнинг топширган тести ижобий чиқиши ортидан “Ролан Гаррос”ни ўтказиб юборди.\nАввалроқ теннисчи Денис Истомин коронавирусга топширган тести мусбат чиққани боис Франция очиқ чемпионати (“Ролан Гаррос”) мусобақасини ўтказиб юборгани ҳақида хабар бергандик.\nЎзбекистон миллий олимпия қўмитаси вакили билан суҳбатда теннисчи қуйидагиларни маълум қилган.\n“Кеча шифокорлар келиб мендан такрорий таҳлил олиб кетишди ва тушунтиришдики, кимдир COVID-19 билан яқин орада касалланган бўлса, унда антитаначалар ҳосил бўлади. Бироқ вирус танада бўлиши мумкин. Тушуниш мумкинки, менда шундай бўлган. Шифокорнинг гапини сўзма сўз айтаман: “Сизда жуда кам миқдорда. Бироқ у мусбат натижа олиш учун етарли. Бу вируснинг эътиборли томони ҳам шунда. У гоҳида мусбат, гоҳида манфий натижа бериши мумкин. Барчаси организмнинг ҳолатига боғлиқ.\nТўғриси, ўзим ҳам бу ҳақида тўлиқ тушунмадим. Илм-фанда ҳам бунга тўлиқ жавоб йўқ. Шундай тахмин борки, қандайдир жараёнда вирус фаол бўлади ва бу таҳлилларда мусбат натижа беради. 2 кундан кейин эса акси бўлиши мумкин. Бу ҳолда вазиятни олдиндан айтиб бўлмайди. Ҳозир такрорий таҳлилнинг жавобини кутмоқдамиз. Ачинарлиси, “Roland Garros”ни ўтказиб юбораман. Бироқ бу мен касал эканимни англатмайди. Мен соппа-соғман. Шунчаки, ўша вазиятда вирус шундай кўринган. Келаси ҳафта энди бошқа турнирда иштирок этаман”, – маълум қилган Денис Истомин.


CNN: Америкалик ҳарбийлар Эроннинг зарбасидан олдиндан огоҳлантирилган | Najot.org\nCNN: Америкалик ҳарбийлар Эроннинг зарбасидан олдиндан огоҳлантирилган\n12.01.2020 Нажот 0 коментариев америкалик ҳарбийлар,зарба,Эрон\nАҚШнинг Ироқдаги Айн-ал-Асад ҳарбий базасидаги америкалик ҳарбийлар Эроннинг зарбасидан олдиндан огоҳлантирилган. Ҳарбийлардан аксарияти зарбадан 2,5 соат олдин паноҳгоҳларга яшириниб олишган. Бу ҳақда CNN телеканали хабар берди.\nТелеканал журналистлари ушбу объектга ташриф буюриб, ҳарбийлардан юқоридаги ахборотни олишган. Таъкидланишича, АҚШ томони Эрон базага ҳужум қилмоқчилигидан хабар топган, бироқ Теҳрон буни қандай тарзда амалга оширмоқчилигидан бехабар бўлган. Журналистлар маълумот қаердан олинганини очиқлашмаган.\nМаълум қилинишича, зарбалар базанинг одатда америкалик ҳарбийлар томонидан эгалланадиган қисмига берилган. Бу қисмга объект ҳудудининг тўртдан бири тўғри келади. Телеканал маълумотларига кўра, баъзи ракеталар америкаликлар яширинган паноҳгоҳлардан бир неча метр нарида портлаган.\n← Теҳронда яна намойишлар — «Бош қўмондон, йўқол!», «Истеъфо етарли эмас, суд керак!»\nТрамп: Ироқ пул тўламаса Америка қўшинлари бу ердан чиқиб кетмайди →\nТеҳронда яна намойишлар — «Бош қўмондон, йўқол!», «Истеъфо етарли эмас, суд керак!»\nТеҳронда яна намойишлар - «Бош қўмондон, йўқол!», «Истеъфо етарли эмас,...


2021 жылдың 18 қазан 2021 09:59\nNUR-SULTAN. Kazinform - Қозоғистон Республикаси Биринчи Президенти - Елбасы кутубхонаси музейида Қозоғистон ва Индонезия болалар ва ёшлари ўртасида халқаро танлов якунлари бўйича «Менинг мамлакатим маданий мероси» кўргазмаси очилди. Бу ҳақда Kazinform Елбасы кутубхонаси матбуот хизматига таяниб хабар берди.\nТанлов ва якуний кўргазма Елбасы кутубхонаси, Қозоғистон Республикасининг Индонезиядаги Элчихонаси, Қозоғистон Республикасидаги Индонезия Элчихонаси, Индонезия Миллий кутубхонаси ва Нур-Султандаги Болалар санъат мактаби - ЮНЕСКО клуби ҳамкорлигида ташкил этилган.\nЛойиҳанинг асосий мақсади болаларни Қозоғистон ва Индонезия маданияти ва ижоди билан таништириш, уларнинг шахсий ва ижодий салоҳиятини очиб бериш учун шароит яратишдир. Танлов натижаларига кўра кўргазмада намойиш етилган 60 та энг яхши асар танлаб олинди.\nZооm орқали Индонезиялик иштирокчилар ва Жакартадаги Индонезия Миллий кутубхонаси вакиллари кўргазманинг очилишига қўшилишди.\n«Танловда иштирок этиб, мен Қозоғистон маданияти ва тарихини ўрганишни хоҳлардим. Ишим учун мен мамлакатларимиз ўртасидаги дўстлик мавзусини танладим. Қолаверса, кучимни халқаро миқёсда синаб кўрмоқчи эдим. Янги уфқлар очилганда, мен уларни тушунишни хоҳлайман. Энди менинг орзуим Қозоғистонни кўришдир «,-дейди Богор шаҳридан (Индонезия) 7-синф ўқувчиси,« Менинг мамлакатим маданий мероси « танлови иштирокчиси.\nҚозоғистон ва Индонезия болалар ва ёшлари ўртасида «Менинг мамлакатим маданий мероси« халқаро танлови жорий йилнинг июн ойи бошида эълон қилинган эди. Икки мамлакатдан 400 га яқин болалар ва ёшлар қуйидаги мавзуларда ўз асарларини юборишди: Қозоғистон ва Индонезия халқларининг урф -одатлари; афсоналар / фольклор Қозоғистонда / Индонезияда; Қозоғистон / Индонезиянинг диққатга сазовор жойлари; Қозоғистон ва Индонезия ўртасидаги дўстлик; ўз мамлакатимда Мустақиллик кунини қандай нишонлайман (Қозоғистон / Индонезия).\n2021 йил декабр ойида Нур-Султанда «Менинг мамлакатим маданий мероси« кўргазмаси тугагандан сўнг, барча асарлар Жакартадаги Индонезия Миллий кутубхонасида намойиш этилади.\nБасты сөздер: Маданият,\n2025 жылға қарай ауыл мектептерінің 95 пайызы жаңғыртылады\nАқмола облысында газ баллонының жарылуы: Бесінші адам көз жұмды\nЖер қойнауын игерушілермен жергілікті кәсіпорындарды қолдау бойынша ерікті келісімдер жасалады\nМұнай саласындағы қондырғылар өндірісін жергіліктендіру: Министр жоспармен бөлісті


Голяноводаги муҳожирлар лагери тугатилди\n27 ноябр 2020, Тошкент вақти: 12:58\nМосква шарқидаги Голяново туманида ноқонуний меҳнат муҳожирлари учун барпо қилинмиш муваққат лагер тугатилди. Россия Ички ишлар вазирлиги маълумотларига кўра, лагерда сақланган фуқароларнинг бир қисми депортация қилинган, қолган 234 киши эса Северний посёлкасидаги чет эллик фуқароларни тутиб туриш марказига кўчирилган.\nМазкур марказда суд қарорига кўра ушланган чет эллик фуқароларни вақтинча жойлаштириш учун бир неча чодир тикилиши айтилмоқда.\nМосква ва Подмосковье бозорларида кенг кўламли текширувлар июл ойида “Матвеевский” бозорида полициячи калтакланганидан кейин бошланганди. Мазкур рейдлар чоғида юзлаб меҳнат муҳожири, шу жумладан, ўзбекистонликлар қўлга олинган.


Қуръони каримда носих ва мансух оятлар\n1. Ўчириш, кетказиш. Бунда маъноси бутунлай йўқ бўлиб, ўрнига ҳеч нарса қолдирилмайди. Масалан: «الظل نسخت الشمس», ٍяъни «Қуёш сояни кетказди». Қуйидаги ояти кариманинг маъноси ҳам шунга ўхшаш:فينسخ الله ما يلقي الشيطان «Бас, Аллоҳ шайтон ташлайдиган нарсани бекор қилур». Ҳаж-52\n2. Кўчириш, нусха олиш. Масалан: «نسخت الكتاب» «Китобдан нусха кўчирдим». Қуйидаги ояти каримада шундай маъно исталган: «إنا كنا نستنسخ ما كنتم تعملون» «Албатта, биз сизлар қилаётган нарсадан кўчирма олувчи эдик». Жосия-29\n3. Буриш, айлантириш. Масалан: «تناسخ المواريث من واحد إلى واحد آخر». Яъни «Бир одамнинг меросини бошқасига буриш» Бу ерда мерос ўзгаргани йўқ, балки унинг эгаси ўзгарди.\n4. Ўзгартириш. Масалан: «نسخ القاضي الحكم». Яъни «Қози ҳукмини ўзгартирди». Қуръони Каримдаги насх шу маънони билдиради.\nДемак, шариъатда бир шаръий ҳукмни бекор қилиб, унинг ўрнига бошқа ҳукмни жорий қилишга «насх» дейилади.\nНасх ҳақидаги ояти кариманинг нозил бўлишига қуйидаги воқеа сабаб бўлган. Яҳудийлар Пайғамбаримиз (соллаллоҳу алайҳи васаллам)нинг устиларидан кулишиб: «Муҳаммаднинг қилган ишини кўринглар, ахир умматларига бугун бир ишни буюриб, эртага ундан қайтариб, ўрнига бошқа ишни буюриши, бугун бир гапни айтиб эртага ундан қайтиши ажабланарли эмасми?! Бу Қуръон Муҳаммаднинг ўз ичидан тўқиб чиқариб, ёзаётган нарсадан бошқа эмас. Шунинг учун бир оятнинг маъноси иккинчисига мос келмайди», дейишарди. Аллоҳ таоло уларнинг гапларига рад жавоб сифатида қуйидаги насх оятини нозил қилди.\nما ننسخ من آية أو ننسها نأت بخير منها أومثلها ألم تعلم أن الله علي كل شيء قدير\n«(Эй Муҳаммад) бирор оятни бекор қилсак ёки ёдингиздан чиқартирсак, ундан яхшироғини (умматингизга муносиброғини) ёки ўшанинг (айнан) ўзига тенг (бошқа оятни) келтираверамиз». (Бақара-106)\nЯҳудийлар шариатда насх бўлишини бутунлай инкор қиладилар. Ҳолбуки, насх барча самовий китоблар ва шариатларда бўлган. Тавротда ёзилишича, Одам (алайҳиссалом)нинг шариатларида ака-сингилнинг никоҳига ижозат берилган эди. Кейинги пайғамбарлардан бирининг шариатига мувофиқ, бундай никоҳ ҳаром қилинган. Қуръони Каримда хабар берилишича, Исо (алайҳиссалом)га пайғамбарлик мақоми берилгандан сўнг, ўз умматлари бўлган яҳудийларга: «Мен ўзимдан олдинги (нозил этилган) Тавротни тасдиқлаш ва сизлар учун ҳаром қилинган айрим нарсаларни ҳалол қилиб бериш учун келдим», деб ўзларини таништирганлар.\nИслом уламоларидан Абу Муслим ал- Исфаҳоний Қуръони Каримдаги насхни инкор қилади ва сўзининг исботи сифатида далиллар келтиради.\n1. Аллоҳ таоло Қуръони Карим ҳақида шундай деган:\nإنه لكتاب عزيز لا يأتيه الباطل من بين يديه ولا من خلفه\n2. Насх ҳақидаги ояти карима аввалги китоблар: Таврот ва Инжил шариатларининг насх қилинганлигига далолат қилади. Ёки «Лавҳул маҳфуз»дан нусха кўчириш маъносини беради.\n3. Ояти кариманинг маъноси насх содир бўлганлиги ҳақидаги хабар эмас, балки агар насх содир бўлса, аввалгсидан яхшироғига бўларди, деган фаразни ифода қилади.\nАбу Муслимнинг фикрига қарши Жассос ўзининг «Аҳком ал-Қуръон» номли тафсирида шундай ёзади: «Фиқҳ илмидан бехабар бўлган баъзи мутааххир уламолар Пайғамбаримиз (соллаллоҳу алайҳи васаллам)нинг шариатларида насх йўқ, Қуръони Каримда насх ҳақида келган оятларнинг ҳаммаси аввалги пайғамбарлар шариатларининг насх этилиши ҳақида эди, деб даъво қиладилар. Бундай гаплари билан улар ўзларининг тавфиқдан йироқ кишилар эканлигини изҳор қиладилар. Чунки Ислом шариатида насх бўлганлигини мутақаддим олимлар ҳам, мутааххир олимлар ҳам очиқ-ойдин эътироф этадилар. Исломда бунга мисоллар керагидан ҳам кўпроқдир. Қуръонда насх йўқ, деган кимса, носих ва мансух оятлариниг тафсирида Ислом умматига қарши туриб, ўзининг тахминий фикрларини айтади ва шу сабабдан катта гуноҳни содир қилади.\nМусулмонларнинг жумҳур уламолари Қуръони Каримда насх содир бўлганига ва Пайғамбаримиз (соллаллоҳу алайҳи васаллам)нинг нубувватлари ҳам насх орқали ўз тасдиғини топганлигига иттифоқ қиладилар. Зеро, Пайғамбар ўзидан олдинги Пайғамбарнинг шариатини бутунлай ёки қисман ўзгартириши учун Пайғамбар этиб юборилади.\nЖумҳур уламолар Қуръони Каримда насх борлигига ҳужжат ва Абу Муслим ал-Исфаҳонийнинг далилларига раддия сифатида бир неча далилларни келтирадилар. Масалан:\nАллоҳ таолонинг ояти каримасида\n«(Эй Муҳаммад) Бирор оятни бекор қилсак ёки ёдингиздан чиқартирсак, ундан яхшироғини (умматингизга муносиброғини) ёки ўшанинг (айнан) ўзига тенг (бошқа оятни) келтирамиз». Ушбу оятнинг маъноси насхнинг содир бўлганига очиқ-ойдин далилдир. Қуръони Каримда эса қибла, идда, жиҳод ва бошқа ҳукмларда насх мавжуд.\nҚуръонда насхнинг мавжудлигига уламолар иттифоқ қилган ҳолда, уни уч қисмга бўладилар:\n1. Тиловати ҳам ҳукми ҳам насх қилинган оятлар.\n2. Тиловати насх қилинган, ҳукми қолдирилган оятлар.\n3. Тиловати қолдирилган, ҳукми насх қилинган оятлар.\nБиринчи қисмга кирувчи оятлар Қуръонда деярли кўп эмас. Оиша онамиз (розияллоҳу анҳо)дан ривоят қилинади: «Қуръонда нозил қилинган нарсалардан ўн маълум эмизиш ҳаром қилиши эди, сўнгра улар беш маълум билан насх қилинди. Росулуллоҳ (соллаллоҳу алайҳи васаллам) вафот этганларида улар Қуръонда ўқилаётган нарсалар ичида эди». Ал-Фахр ар-Розий айтадилар: «Мазкур ҳадиснинг биринчи ярми «тиловати ҳам, ҳукми ҳам насх қилинган», иккинчи ярми, яъни «беш марта...» эса имом Шофеий (раҳматуллоҳи алайҳ) наздиларида «тиловати насх қилинган, ҳукми қолдирилган».\nИккинчи қисм (тиловати насх қилинган, ҳукми қолдирилган)га кирувчи оятлар ҳам саноқлидир. Аз-Заркаший «ал-Бурҳон»да ёзишларича, «Нур» сурасида шундай оят бўлган:\n«Чол ва кампир агар зино қилишса, икковини ҳам тошбўрон қилинглар, бу Аллоҳнинг қатъий жазосидир. Аллоҳ азиз ва ҳакимдир».\nУмар ибн Хаттоб (розияллоҳу анҳу): «Агар одамлар Умар Аллоҳнинг китобига қўшимча қилди», дейишмаганда эди, мен ушбу оятни ўз қўлларим билан ёзиб қўярдим», деганлар.\nУчинчи қисмга кирувчи (тиловати қолдирилган, ҳукми насх қилинган) оятларнинг қанчалиги ҳақида уламолар турли фикрларни айтганлар. Баъзилар йигирмата, баъзилар бешта деганлар. Аз-Заркашийнинг ёзишларича, Қуръони Каримнинг олтмиш учта сурасида «Ҳукми насх қилинган, аммо тиловати қолдирилган» оятлар мавжуд. Булар жумласига «Васият» ояти, «идда» ояти, Пайғамбаримиз (соллаллоҳу алайҳи васаллам)дан савол сўровчи одамнинг аввал «садақа бериши» ҳақидаги оят, «Мушриклар билан жанг қилмаслик» ояти ва бошқа оятлар киради. Бундай ихтилофларнинг келиб чиқиши уларнинг носих ва мансухга берган таърифлари эътиборидан ва баъзи қайдларни ҳам насхга қўшиб юборганликларидандир.\nШайх Ҳибатуллоҳ ибн Салома «носих ва мансух» рисолаларида насх оятлари тартибини шундай белгилаганлар: «Билингки, шариатимизда биринчи насх намозда, иккинчиси қиблада, кейин рўза, мушриклардан юз ўгириш, жиҳод, аҳли китоблардан жизя олиш, мерос, жоҳилият аломатларини бузиш ишларида бўлган».\nҚуръон оятларини Қуръон билан насх қилиш, суннатни Қуръон билан, суннатни суннат билан насх қилиш борасида уламоларда ҳеч қандай ихтилоф йўқ. Аммо Қуръон оятларини суннат билан насх қилиниши борасида жумҳур уламолар билан имом Шофеий (раҳматуллоҳи алайҳ) ўрталарида ихтилоф мавжуд.\nИмом Шофеий (раҳматуллоҳи алайҳ)нинг фикрларига қараганда, Қуръон оятлари оят билан насх қилинади, бироқ уни суннат билан насх қилиш мумкин эмас. Имом Шофеий ўз фикрларини исботи сифатида бир неча далилларни келтирганлар:\n1. Аллоҳ таоло насх борасида келтирган ояти каримада: «Бирор оятни бекор қилсак...» деб, насхнинг нисбатини ўзига берган. Ўзининг каломи эса оятдир, суннат эмас.\n2. Аллоҳ ояти каримада: «Ундан яхшироғини... келтирамиз», деган. Суннат оятдан яхшироқ бўлмайди.\n3. Аллоҳ таоло насх оятининг давомида «Аллоҳни ҳар нарсага қодир эканини билмадингизми?!» деб хитоб қилади. Демак, насх қилиш, бир оятни иккинчиси билан алмаштириш фақат Аллоҳнинг қўлидан келади.\n4. Аллоҳ таоло яна бир оятда «Агар бир оят ўрнига бошқа бир оятни алмаштирсак», деган. Демак, оятларни алмаштириш фақат Аллоҳнинг қудратидандир.\nЖумҳур уламолар: «Қуръони Каримни суннат билан ҳам насх қилинади», деган фикрларининг исботи учун имом Шофеийнинг қаршиларига қуйидаги далилларни келтиради:\n1. Аллоҳ таолонинг ушбу:\nكتب عليكم إذا حضر أحدكم الموت إن ترك خير الوصية للوالدين و الأقربين بالمعروف\n«Қайси бирингизга ўлим ҳозир бўлса ва ўзидан бирор яхшилик (бойлик) қолдираётган бўлса, ота-она қариндошларига маълум миқдорда васият қилиш битилди (фарз қилинди)», деган ояти каримасидан чиқадиган «Васиятнинг фарзлиги» ҳукми Пайғамбаримиз (соллаллоҳу алайҳи васаллам)нинг: «Огоҳ бўлинглар меросхўрга васият қилинмайди», деган ҳадислари билан насх қилинган.\n2. «Нур» сурасининг ушбу:\nالزانية و الزانى فاجلدوا كل واحد منهما مئة جلدة\n«Зинокор аёл ва эркакнинг ҳар бирини юз даррадан уринглар!» деган оятидаги юз дарра уруш ҳукми Пайғамбаримиз (соллаллоҳу алайҳи васаллам)нинг «Турмуш қурган эркак ёки аёлни тошбўрон қилиш» тўғрисидаги ҳадислари билан насх қилинган.\n3. Қуръонда келган ҳукмлар ҳам, суннатда келган ҳукмлар ҳам, гарчи номи бошқа-бошқа бўлсада, Аллоҳнинг ҳукмларидир. Зеро, Пайғамбаримиз (соллаллоҳу алайҳи васаллам) Аллоҳнинг изнисиз ҳеч бир сўзни гапирмаганлар. Аллоҳ айтади:\n«و ما ينطق عن الهوى إن هو إلا وحى يوحي»\n«(Муаммад Қуръонни) ўз хоҳиши билан сўзламас, у (Қуръон) фақат Аллоҳ томонидан ваҳий қилинаётган бир ваҳийдир».\n4. Имом Шофеийнинг далиллари заиф ва мужмалдир. Чунки Аллоҳ айтган «Хайрият» сифатини оятларга мансуб, деб бўлмайди. Оятларнинг бирортаси иккинчисидан яхшироқ эмас, балки барчаси бирдир. Бироқ носих ҳукм мансух ҳукмдан афзалроқ ва яхшироқ бўлиши мумкин. Бандаларнинг ислоҳи учун Аллоҳ таоло оят ёки суннат билан ҳукмлар ўрнини яхшироғига алмаштириши мумкин.\nДемак, жумҳур уламоларинг далилларидан маълум бўладики, Қуръони Карим оятларидаги ҳукмлар оятлар ва ҳадислар билан насх этилиши мумкин.\nУламолар: «Насх учун келган ҳукм мансухдан енгил ва осон бўладими ёки оғирроқ бўлиши мумкинми?» деган саволга берган жавоблари турличадир.\nИмом ал-Фахр ар-Розий шундай ёзадилар: «Баъзи олимлар: «Носихнинг мансухдан оғирроқ бўлиши мумкин эмас, чунки Аллоҳ таоло Қуръонда: «Ундан яхшироғини...«келтирамиз», – деган. Яхшироқ ҳукм оғирроқ бўлиши мумкин эмас», дейдилар. Уларга жавоб шуки: «Оятдаги «ундан яхшироғи» жумласи «охиратда ажру савоби улуғроғи» деган маънони ҳам билдиради-ку?!» Ҳолбуки, Қуръондаги носих ҳукмлар мансух ҳукмларга нисбатан уч хил даражада келган:\n1. Зинокор аёлни то ўлгунча уйга қамаб қўйиш жазоси мансух қилиниб, унинг ўрнига дарра уриш ёки тошбўрон қилиш ҳукми жорий бўлди. Ашуро ойида ўн кун рўза тутиш ўрнига бир ой Рамазон рўзаси фарз бўлди. Намоз икки ракатдан фарз қилинган эди. Кейин насх қилиниб, сафарда бўлмаган кишилар учун тўрт ракатдан ўқиш фарз қилинди. Бу мисолларда носих мансухга нисбатан қийинроқ ва машаққатлироқдир.\n2. Эри вафот этган аёлнинг идда муддати аввал уйидан чиқмасдан бир йил ўтириш эди. Кейин у насх қилиниб, тўрт ой-ю ўн кунга қисқартирилди. Кечаси туриб намоз ўқиш фарз эди, кейин у насх қилиниб, ихтиёрийга айлантирилди. Бу мисолларда носих мансухга нисбатан енгилдир.\n3. Қибланинг Байт ал-Мақдисдан Байт ал-Ҳаромга айлантирилиши эса носих ва мансухнинг тенглигига мисолдир.\n1. Бандалар фойдасининг риояси.\n2. Инсонларнинг ҳоли ва даъватнинг ривожланишига қараб шариатнинг тараққий этиши.\n3. Мукаллафларни Аллоҳнинг амрига бўйсуниш ёки бўйсунмаслигини имтиҳон қилиш.\n4. Умматга яхшилик ва енгилликни ирода қилиш. Чунки насх агар машаққатлироқ нарсага бўлса, савобнинг зиёдаси бордир. Агар енгилроқ нарсага бўлса, енгиллик ва осонлик бордир.\n1. Қуръони Каримнинг ҳукмини ўрганиб, унга амал қилиш учун тиловат қилингани каби Аллоҳнинг каломи бўлиб, унинг тиловатига савоб берилгани учун ҳам ўқилади.\n2. Кўпинча насх енгилликка бўлади. Бунда неъматни, яъни машаққат кўтарилиб ўрнига енгиллик берилганини эслатиш учун бўлади.